Postitust pean alustama vabandustega sõber Ojari ees, kellega koos lubasin järgmine reedel Tristatar Estonia lühikese distantsi kaasa teha. Kahjuks jääb see ära, põhjuseks kolmapäeval koos Ain-Alariga tehtud ujumistrenn Kurepalu järves, mis lõppes enesetapumõtetega. Kuidas teistmoodi seda nimetada, et olin Ain-Alari esimese ettepaneku peale mind pikale  maale ümber regada, kohe nõus. Nüüd siis ees ootamas laupäev koos 111 km katsumusega. Kõik meie blogipidajad on nüüd ka Tristaril esindatud. Ojari teeb lühikest nagu juba mainitud, Lars teeb teami arvestuses jooksu ja Kristo sõidab ratast. Kõige magusam konkurent on aga Jüri, kes teeb kaasa täispikal, nagu minagi ja kellele loodan oma saiavaormi pealt väljakutse esitada. Sellel aastal olen ujunud ainult 4-5 korda, jooksnud 12 kilomeetrit ja ainult rattasadulas olen veetnud piisavalt tunde, et olla vormis.